Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19 – pročišćeni tekst, 144/20), članka 20. Zakona o upravljanju državnom imovinom (»Narodne novine«, broj 52/18) i članka 30. Statuta Općine Kloštar Podravski (“Službeni glasnik Koprivničko-križevačke županije” broj 4/21) Općinsko vijeće Općine Kloštar Podravski na 4. sjednici, održanoj dana 28. rujna 2021. godine, donosi

**ODLUKU**

**O USVAJANJU IZVJEŠĆA O PROVEDBI PLANA UPRAVLJANJA IMOVINOM**

**U VLASNIŠTVU OPĆINE KLOŠTAR PODRAVSKI ZA 2020. GODINU**

I.

Ovom Odlukom usvaja se Izvješće o provedbi Plana upravljanja imovinom u vlasništvu Općine Kloštar Podravski za 2020. godinu kojeg je Općina Kloštar Podravski u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18), te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Koprivničko - križevačke županije.

II.

Izvješće o provedbi Plana upravljanja konceptualno prati strukturu poglavlja godišnjeg Plana upravljanja imovinom u vlasništvu Općine Kloštar Podravski, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske (»Narodne novine«, broj 24/14).

III.

Izvješće o provedbi Plana upravljanja imovinom u vlasništvu Općine Kloštar Podravski za 2020. godinu donosi Općinsko vijeće Općine Kloštar Podravski za prethodnu godinu, a najkasnije do 30. rujna.

IV.

Ova Odluka stupa na snagu osmoga dana od dana objave u »Službenom glasniku Koprivničko – križevačke županije«, a objavit će se na službenoj web stranici Općine Kloštar Podravski i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15).

### OPĆINSKO VIJEĆE

OPĆINE KLOŠTAR PODRAVSKI

# KLASA: 406-01/21-01/03

# URBROJ: 2137/16-21-02

# Kloštar Podravski, 28. rujna 2021.

PREDSJENICA:

Marija Šimunko